laion/Wikipedia-Exotic huggingface dataset:
Mikitamäe valla vapp

Mikitamäe valla vapp oli Põlva maakonnas asunud Eesti haldusüksuse Mikitamäe valla vapp. Vapp on kinnitatud 19. mail 1994. Rohelisel kilbil setu sõle kujutis ja lainelõikeline vapitüvi, mõlemad hõbedased. Setu sõlg viitab sellele, et vald asub põlisel setude alal. Roheline osutab valla elanike põhilistele tegevusaladele – põllundusele ja metsandusele. Valge lainelõikeline laid meenutab, et vald asub Pihkva järve ääres. Mikitamäe valla lipp Mikitamäe valla sümboolika Riigikantselei kodulehel
Prantsusmaa admiral

Prantsusmaa admiral (prantsuse keeles Amiral de France) on Prantsusmaa kõrgeim sõjaväeline auaste mereväes (vastab NATO koodile OF-10). Seda auastet antakse erakordsete sõjaliste teenete eest Prantsuse mereväes. Viimati anti selline auaste 1869. aastal François Thomas Tréhouartile. Prantsuse armee maavägedes vastab sellele Prantsusmaa marssali auaste. Prantsusmaa admiralist madalam auaste on admiral. Kuningriigi ajal oli Prantsusmaa admiral üks Prantsusmaa krooni suurametitest. Guillaume Gouffier
VKontakte

VKontakte (vene keeles ВКонтакте; rahvusvaheline lühend VK) on 2006. aastal loodud veebipõhine suhtlusvõrgustik. 2018. aastal oli suhtlusvõrgustikul VKontakte 500 miljonit registreeritud kasutajat. VKontakte on eriti populaarne venekeelses keskkonnas. Vkontakte looja on Pavel Durov. Praegune omanik on Venemaa tehnoloogiaettevõte Mail.ru Group.  VKontakte – pildid, videod ja helifailid Wikimedia Commonsis
Jan Koum

Jan Koum (ukraina keeles Ян Борисович Кум Jan Borõssovõtš Kum; sündinud 24. veebruaril 1976 Kiievis) on Ukraina juudi päritolu ettevõtja, programmeerija ja miljardär. Jan Koum sündis ettevõtte juhi perekonnas (isa oli liikuva mehhaniseeritud kolonni direktor). 1992. aastal emigreerus Jan koos emaga Ameerika Ühendriikidesse. Jan Koum astus ülikooli, kuid jättis selle varsti pooleli, sest pakuti tööd prestiižses korporatsioonis Yahoo! Inc. Ta töötas seal kuni 2007. aastani. Koum koos oma meeskonnaga on kiirsuhtlusteenuse WhatsApp Messenger looja. Veebruaris 2014 müüdi WhatsApp kompaniile Facebook 19 miljardi USA dollari eest. See tehing tegi Koumist miljardäri ja Facebooki aktsionäri. Kuni 2018. aastani oli Koum kompanii Facebook direktorite nõukogu liige. 2020. aasta augustis hindas Forbes Jan Koumi varanduse suuruseks 10 miljardit USA dollarit (2014. aastal 7,5 miljardit USA dollarit).  Jan Koum – pildid, videod ja helifailid Wikimedia Commonsis
Telegram (tarkvara)

Telegram on 2013. aastal loodud kiirsuhtluse klientrakendus. Juunis 2022 jõudis see viie enim allalaaditud rakenduse hulka ja selle püsikasutajate arv ületas 700 miljonit. Telegrami loojad on Pavel Durov ja Nikolai Durov.  Telegram (tarkvara) – pildid, videod ja helifailid Wikimedia Commonsis
Médaille de la Résistance

Médaille de la Résistance française (prantsuse keelest 'Prantsuse vastupanuliikumise medal') oli Prantsusmaa autasu (medal), mille asutas 9. veebruaril 1943 Londonis liikumise Võitlev Prantsusmaa juht kindral Charles de Gaulle teise maailmasõja ajal vastupanuliikumises (1940–1944) osalenud võitlejate, sõjaväeüksuste ja tsiviilelanikkonna ühenduste autasustamiseks. Medalit jagati kuni 1947. aasta aprillini. Kokku on selle medali saanud umbes 62 tuhat vastupanuvõitlejat, sealhulgas 24 463 neist anti see postuumselt. Lisaks on medali saanud 21 väeüksust, 18 territoriaalüksust ning 15 tsiviilelanikkonna ühendust (asutused, kloostrid jms).  Médaille de la Résistance – pildid, videod ja helifailid Wikimedia Commonsis
Roman Červenka

Roman Červenka (sündinud 10. detsembril 1985 Prahas) on Tšehhi jäähokimängija, kes mängib keskründajana Šveitsi kõrgliiga klubis Rapperswil-Jona Lakers. Ta alustas klubikarjääri Praha Slavias, mille meeskonnas debüteeris ta Tšehhi kõrgliigas hooajal 2003-04. 2008. aastal tuli ta Slaviaga Tšehhi meistriks. Hooaegadel 2008–09 ja 2009–10 oli ta Tšehhi kõrgliigas väljalangemismängude resultatiivseim mängija (vastavalt 20 ja 34 punkti). Lisaks oli ta resultatiivseim mängija 2009–10 põhihooajal (30+43). 2010. aasta mais sõlmis ta kaheaastase lepingu KHL-i klubiga Omski Avangard. Hooajal 2010–11 oli ta KHL-is suurim väravakütt (31 väravat). Hooajal 2011–12 oli ta väljalangemismängudes resultatiivseim mängija (11+10). Kuigi Omsk oli 2010–11 põhihooajal kogu liiga peale edukaim klubi, kaotati väljalangemismängudes Idakonverentsi poolfinaalis. Järgmisel hooajal jõudis ta Omskiga Gagarini karika finaali, kus kaotati Moskva Dinamole mängudega 3:4. Aastatel 2011 ja 2012 valiti Červenka KHL-i tähtede mängule. 2012. aasta mais sõlmis ta üheaastase lepingu NHL-i klubiga Calgary Flames. NHL-i tööseisaku tõttu mängis ta hooaja 2012–13 esimeses pooles Praha Slavias ja KHL-is Praha Levi ridades, kuid ta oli samal ajal samuti kimpus vigastustega. NHL-is debüteeris ta Flamesi 26. jaanuaril 2013 Edmonton Oilersi vastu. Kuigi Červenka lõi 39 mänguga NHL-is üheksa väravat ja andis kaheksa väravasöötu, Põhja-Ameerikas mängimist ta ei jätkanud. 2013. aasta mais naasis ta KHL-i, sõlmides kolmeaastase lepingu Peterburi SKA-ga. 2015. aastal võitis ta SKA-ga Gagarini karika. Hooajal 2015–16 mängis ta Tšehhi kõrgliiga klubis Chomutovi Piráti ning oli põhihooajal taas Tšehhi kõrgliiga resultatiivseim mängija (23+38), kuid väljalangemismängudes kaotati juba veerandfinaalis. Samal hooajal valiti Červenka Tšehhi kõrgliiga hooaja parimaks mängijaks. Alates 2016. aastast on Červenka mänginud Šveitsi kõrgliigas: aastatel 2016–2018 kaks hooaega HC Fribourg-Gottéronis, hooajal 2018–19 ZSC Lionsis ja alates 2019. aastast Rapperswil-Jona Lakersis. 2011. aastal tuli Červenka Tšehhi jäähokikoondisega maailmameistriks. Lisaks võitis ta 2011. aasta maailmameistrivõistlustel pronksmedali. Tšehhi koondisse on ta kuulunud 2010., 2014. ja 2018. aasta taliolümpiamängudel.  Roman Červenka – pildid, videod ja helifailid Wikimedia Commonsis Roman Červenka NHL.com lehel Roman Červenka hockeydb.com lehel
Tallinna maantee (Lihula)

Tallinna maantee on tänav Lihula linnas ja kirdest edelasse suundudes kogu linna läbiv peatänav. Tänava-ala on 2480 meetrit pikk ja kuni 25 meetrit lai. Tallinna maantee saab alguse Hälvati-Lihula maanteelt, edela poole kulgedes ristub Sooaluse tee, Linnuse tee, Tiigi tee Penijõe tee ning Lasteaia, Soo, Aia, Jaama, Vee, Oja, Karja, Soo, Allika, Põllu, Tööstuse tänava, Pärnu maantee, Alaküla tee ja Hiie tänavaga. Tallinna maantee lõpeb Pärnu–Lihula maantee ristmikul. Tallinna maantee algusest paikneb kahel pool tänavat, kuni Allika tänava ristmikuni, Lihula vanima asustuse muinsuskaitseala. Tänava alguses, teest põhja pool, Linnuse tee ääres paikneb Lihula linnus ning endise Lihula mõisa maa-ala koos hoonestuga: Lihula mõisa peahoone (praegune Lihula Muuseum), tall-tõllakuur, ait, viinaait, moonakatemajad, tuuleveski, samuti mõisa park. Tallinna mnt 2a paiknes endine Lihula mõisa kõrtsihoone, mis on ümberehitatud korterelamuks. Kõrvalkrundil, Tallinna mnt 2b, asub Lihula kirik koos kirikuaiaga. Teisel pool tänavat, Tallinna mnt 1a, on 1989 aastal ehitatud Lihula kultuurimaja. Tänava keskosas, Tallinna mnt 28, paikneb Lihula Vabadussõja mälestussammas. Jaama tänava ja Tallinna maantee ristmikul (Tallinna mnt 29) paiknes ajalooline Lihula pritsikuur, mis on ümberehitatud ärihooneks. Tallinna mnt 33 asub Lihula Püha Neeva Aleksandri kirik, mis on varemetes. Tänava lõpus, Hiie tn 8 kinnistul, on Kivivõllaste mets (ka Lihula ohverdamiskoht), kus keskajal asus võllaga hukkamiskoht. Tallinna maantee ääres asuvad ülejäänud osas 1–2 korruselised elamud ja ärihooned. Tänav on rajatud puiesteena, mille ääres on kõnniteed, paigaldatud on tänavavalgustus. Tänavavaade Tallinna mnt. 8 Lihula linna kaart Geoportaal(vaadatud 11.02.2021) Vaade tänavale Aia tänava ristmikult lääne suunas
Orsola Maddalena Caccia

Orsola Maddalena Caccia, sündinud Theodora Caccia (tegutses umbes aastail 1615–1665) oli Itaalia manerismi maalikunstnik, nunn ja ursuliinide kloostri abtiss Moncalvos. Theodora Caccia sündis 1596. aastal maalikunstnik Guglielmo Cacci - tuntud ka Il Moncalvo nime all - peres Moncalvos. 1620. aastal, kui ta andis nunnatõotuse Bianzé ursuliinide kloostris väikeses asulas Piemonte põhjaosas, sai ta nimeks Orsola Maddalena. Viis aastat hiljem asus ta oma isa asutatud kloostrisse sünnilinnas Moncalvos. Orsola alustas maalimist töötades abilisena isa maaliateljees. Ta õppis maalima kujutades ja koloreerides kõrval- ja taustafiguure oma isa maalidel. Kokku kaheksast lapsest, kuuest tütrest ja kahest pojast said vaid Orsolast ja tema õest Francescast, kes küll suri noorelt, maalikunstnikud. Guglielmo Cacci pani kõik oma tütred oma asutatud kloostrisse, Orsolast sai selle abtiss ja ta asutas kloostrisse maaliateljee, mis tegutses kogu tema eluaja. Ateljee ja Orsola kunstnikukarjääri õitseajal olid Orsola Caccial oma õpilased ja käealused. Orsola Cacciale omistatud maalide hulgas on nii lilledega vaikelusid kui ka hardus- ja pühendpilte ning altarimaale. Tema lillemaalid on teadaolevalt varaseimad itaalia maalikunstis. Vaikelud on komponeeritud tasakaalustatult, iga element on kujutatud pildil hoolikalt paika asetatuna. Maalides on tugev vertikaalne joon, mida rõhutavad sümmeetriliselt asetatud püstised lillevarred, pildi allossa asetas kunstnik kompositsiooni tasakaalustamiseks mõne puuvilja, samuti vahel mõne looma, enamasti linnu või putuka pildi elavdamiseks. Vaikelu elementi võib tajuda ka Orsola Caccia religioosse sisuga maalides. Suuremates kompositsioonide sees esinevad väikesed hoolikalt paigutatud vaikelud, mille aines peegeldab kloostri igapäevaelu või mõnd muud teemat, mida kunstnikul avanes võimalus vaadelda ja maalida. Paljud tema teosed on ikka veel Itaalia väikelinnades, kuhu need kunagi temalt telliti. Tellimustööde maalimine teenis kloostrile raha ja maalimine oli hinnatud oskus. Evangelist Luukas ateljees (u 1625) Neitsi Maarja sünd (u 1635) Õndsa Osanna Andreasi müstiline abielu, altarimaal Carbonarola kirikus Mantovas (1648) Ristija Johannes, altarimaal Püha Martini ja Stefanuse kirikus Montemagnos (1644) Vaikelu lillede, puuvilja, seente, koldvindi ja vaenukäoga (u 1650) Orsola Maddalena Caccia. - Clara Database of Women Artists Orsola Maddalena Caccia: “Picturing Mary” as a Renaissance Nun. - National Museum of Women in the Arts CACCIA, Orsola Maddalena. Birth of the Virgin. - Web Gallery of Art CACCIA, Orsola Maddalena. Still-life. - Web Gallery of Art
Nicolas Godin

Nicolas Godin (sündinud 25. detsember 1969 Le Chesnay) on prantsuse muusik. Arhitektiharidusega Godin on mitmekülgne instrumentalist. Koos Jean-Benoît Dunckeliga musitseerib ta ansamblis Air.
Tõlkimine

Tõlkimine on teksti vahendamine ühest keelest teise. Eesmärk on teksti sisu, stiili ja emotsiooni sihtkeelde ületoomine. See, kas tuleks eelistada teksti sisu, vormi, stiili, mõju või funktsiooni täpset vahendamist, sõltub žanrist ja eesmärgist. Tõlkimine eeldab tõlkijalt originaalkeele valdamist, et tajuda nüansse, ja oskust arusaadut sihtkeeles sõnastada. Suuline tõlkija on tõlk, kirjalikult teksti tõlkiv inimene on tõlkija. Eesti kultuuris on tõlkel tähtis roll muuhulgas seetõttu, et piiblitõlke tõttu said kirjakeeles valitsevaks põhjaeesti murded ja juurdusid Eduard Ahrensi keeleuuendused. tõlk tõlkija tõlge tõlgendamine tõlketeadus tõlkeuniversaalid kirjeldustõlge rahvusvaheline tõlkijate päev piiblikeel Väljataga, Märt (27. november 2008). "Tõlkimise teooriast ja praktikast". Sirp. Vaadatud 11.02.2021. Toots, Kristo (28. september 2018). "Esimese eestikeelse Piibli mõju eestlusele ja eesti kirjakeelele" (PDF). Euroopa keelte päeva üliõpilaskonverents. Vaadatud 11.02.2021.
Kevin Lankinen

Kevin Christian Lankinen (sündinud 28. aprillil 1995 Helsingis) on Soome jäähokimängija, kes mängib väravavahina NHL-i klubis Nashville Predators. Ta alustas klubikarjääri Jokerites, mille põhimeeskonnas mängis ta hooajal 2013–14 Soome kõrgliigas ühe mängu. 2014. aastal valiti Lankinen Soome noorteliiga hooaja parimaks väravavahiks. 2014. aastal sõlmis ta lepingu Soome kõrgliigaklubiga HIFK. Hooaja 2014–15 väljalangemismängudes osales ta Soome kõrgliiga pikimas mängus, mis kestis 134 minutit ja 14 sekundit. 15. märtsil 2015 toimunud mängus võitis HIFK Ilvest tulemusega 2:1 ja pääses veerandfinaali. 2018. aasta mais sõlmis ta lepingu NHL-i klubiga Chicago Blackhawks. Hooajal 2018–19 mängis ta American Hockey League'i klubis Rockford IceHogs ja ECHL-i klubis Indy Fuel. 2020. aastal osales ta AHL-i tähtede mängul. NHL-is debüteeris Lankinen 19. jaanuaril 2021 mängus Florida Panthersi vastu. 2022. aasta juulis sõlmis ta üheaastase lepingu Nashville Predatorsiga. 2019. aastal tuli ta Soome jäähokikoondisega maailmameistriks. Lankinen oli selle juures üheks võtmemängijaks, lastes endale keskmiselt visata 1,5 väravat mängus, mis oli turniiri parim näitaja. "HIFK:n Partanen ratkaisi SM-liigan historian pisimmän ottelun". is.fi. Vaadatud 11.2.2021 "Predators sign Kevin Lankinen to a one-year contract". Nashville Predators. 14. juuli 2022. Vaadatud 14. juulil 2022. Kevin Lankinen NHL.com lehel Kevin Lankinen hockeydb.com lehel
Ryfylke

Ryfylke on Rogalandi maakonna ajalooline rannikuala Norras, mis asub Stavangeri linnast kirdes ja Haugesundi linnast idas. Ryfylke tunnel
Sally Rooney

Sally Rooney (sündinud 20. veebruaril 1991 Castlebaris Mayo krahvkonnas Connachti provintsis) on iiri kirjanik ja stsenarist. Tema debüütromaan "Vestlused sõpradega" ilmus aastal 2017. Sellele järgnes aastal 2018 romaan "Normaalsed inimesed", mis kohandati 2020. aastal telesarjaks. Rooney looming on pälvinud kriitilist tunnustust ja ärilist edu ning teda peetakse üheks olulisemaks milleniaalgeneratsiooni kirjanikuks.
Joost de Vries

Joost de Vries (sündinud 28. märtsil 1983) on hollandi kirjanik ja ajakirjanik. "Vabariik", Varrak kirjastus, 2020 (hollandi keelest tõlkinud Katrin Kern)
Kalamehe bastion

Kalamehe bastion (ungari keeles Halászbástya) on Budapesti linnamüürile rajatud ehitis, üks linna tuntumaid vaatamisväärsusi. Buda palee juurde kuuluvatelt vaateplatvormidelt avaneb suurepärane vaade Doonaule ja Pestile. Mátyási kirik  Kalamehe bastion – pildid, videod ja helifailid Wikimedia Commonsis
75 (Tallinna bussiliin)

75 on Tallinna asendusbussiliin. Liin on käigus kõigil päevadel trolliliin nr.5 elektrikaablide remondi korral. Liin oli 18. veebruarist kuni 28. veebruarini Lille - Balti Jaam marsruudil. Liin avati kommertsbussiliinina aastal 1992 marsruudil Väike-Õismäe – Kammelja tee. Liini suleti 1995. aastal. Seosest raudteeviadukti töödega pandi nr.5 trolliliin sõitma Lille peatuseni, ning ajutine bussiliin 75 sealt Balti jaamani. Ajutised muudatused Tallinna ühistranspordiliinidel perioodil 18.02.21–28.02.21
Javier Aquino

Javier Ignacio Aquino Carmona (sündinud 11. veebruaril 1990 San Francisco Ixhuatánis) on Mehhiko jalgpallur, kes mängib äärepoolkaitsjana Mehhiko kõrgliiga klubis Tigres UANL. Ta alustas klubikarjääri Cruz Azulis, mille noorteakadeemiaga liitus ta 2005. aastal. Klubi põhimeeskonnas debüteeris ta 2010. aastal. 2013. aasta jaanuaris siirdus ta Hispaania kõrgliiga klubisse Villarreal. Hooajal 2014–2015 mängis ta laenul Rayo Vallecanos. 2015. aasta juunis naasis Aquino Mehhikosse, liitudes UANL-iga. Ta on tulnud klubiga neli korda Mehhiko meistriks. 2020. aastal võitis ta klubiga CONCACAF-i Meistrite Liiga. 2011. aastal võitis Aquino Mehhiko võistkonnaga kuldmedali Panameerika mängude jalgpalliturniiril. 2012. aastal tuli ta Mehhiko võistkonnaga olümpiavõitjaks. Mehhiko jalgpallikoondises mängis ta aastatel 2011–2018 kokku 54 korda. Ta kuulus Mehhiko koondisse 2014. ja 2018. aasta maailmameistrivõistlustel, 2013. ja 2017. aasta FIFA konföderatsioonide karikaturniiril, 2011. ja 2015. aasta Copa Américal ning 2016. aasta Copa América Centenariol. UANL Liga MX: Apertura 2015, Apertura 2016, Apertura 2017, Clausura 2019 Campeón de Campeones: 2016, 2017, 2018 CONCACAF-i Meistrite Liiga: 2020  Javier Aquino – pildid, videod ja helifailid Wikimedia Commonsis
Annaberg-Lungötz

Annaberg-Lungötz on vald (Gemeinde) Austria Salzburgi liidumaa Halleini ringkonnas. Vald asub Lammeri jõe orus Gosaukammi jalamil. See kuulus sajandeid Pongaule. Alles 1896. aastal, kui Halleinist sai ringkonnakeskus, sai vald Tennengau osaks. Üks vallaosasid, Annaberg im Lammertal on eriti turismi poolest tähelepanuväärne küla. Alpides asuvana on see Dachstein-Westi suusapiirkonna osa. Turistidele pakutavate suviste tegevuste hulka kuuluvad maastikurattasõit, tiibvarjusport, kärestikuparvematk, matkamine jne. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Guido Pizarro

Guido Hernán Pizarro Demestri (sündinud 26. veebruaril 1990 Buenos Aireses) on Argentina jalgpallur, kes mängib kaitsva poolkaitsjana Mehhiko kõrgliiga klubis Tigres UANL. Ta alustas klubikarjääri Lanúses, mille põhimeeskonnas debüteeris ta Argentina kõrgliigas 2010. aastal. 2013. aasta juulis siirdus ta Tigres UANL-iga. Ta tuli klubiga kahel korral Mehhiko meistriks ja Pizarro valiti kahel korral Mehhiko kõrgliiga hooaja sümboolsesse koosseisu. Hooajal 2017–2018 mängis ta Hispaania kõrgliiga klubis Sevilla, seejärel naasis UANL-i. 2019. aastal tuli ta Tigres UANL-iga kolmandat korda Mehhiko meistriks. 2020. aastal võitis ta klubiga CONCACAF-i Meistrite Liiga. Argentina jalgpallikoondises debüteeris Pizarro 28. märtsil 2017 mängus Boliivia vastu. Ta kuulus Argentina koondisse 2019. aasta Copa Américal. UANL Liga MX: Apertura 2015, Apertura 2016, Clausura 2019 Copa MX: Clausura 2014 Campeón de Campeones: 2016, 2018 CONCACAF-i Meistrite Liiga: 2020 Campeones Cup: 2018
Bad Vigaun

Bad Vigaun on vald (Gemeinde) ja kuurort Austria Salzburgi liidumaa Halleini ringkonnas. Bad Vigaun, varem tuntud lihtsalt kui Vigaun, asub ajaloolises Tennengau piirkonnas, u 15 km Salzburgist lõunas. Vald ulatub Hageni mägedest, Tenneni mägedest ja Untersbergi massiivist läänes Salzkammerguti mägede Osterhorni rühmani idas. Vallaosad on Rengerberg ja Vigaun. Vallal on juurdepääs Salzburgi–Tirooli raudteeliinile ja Salzburg S-Bahni võrgustikule Bad Vigauni jaamast, samuti Tauern Autobahnile (A10) Halleini liiklussõlmest. Vicone (Figuni) asulat on esmamainitud 748. aasta dokumendis. Võimalik, et see pärineb ladina keelest: vicus, see paik oli asustatud juba Rooma aegadel, kui ala oli Noricumi provintsi osa. Kohalik kihelkond dokumenteeriti 8. sajandi lõpus piiskop Arn von Salzburgi välja antud kinnistusraamatus. Pühale Dionysiusele pühitsetud hilisgooti stiilis kiriku hoone püstitati aastatel 1488–1516. Kuumaveeallikad puuriti Vigaunis 1976. aastal. Salzburgi liidumaa valitsuse 2002. aasta otsusega anti vallale ametlik kuurortlinna staatus (Bad). Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Krispl

Krispl on vald (Gemeinde) Austria Salzburgi liidumaa Halleini ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Puch bei Hallein

Puch bei Hallein on vald (Gemeinde) Austria Salzburgi liidumaa Halleini ringkonnas (Tennengaus). Sinna saab Salzburgi S-Bahni raudteed pidi ja ligipääs on ka A 10 Tauern Autobahnilt (Euroopa tee E55) Salzburgist Villachini. Asulat on esimest korda mainitud kui Puoche 930. aasta dokumendis, samas Puchsteini loss oli dokumenteeritud juba 822. aastal. Peamine vaatamisväärsus on barokne Ursteini palee, mis püstitati 1691. aastal, nüüd eraakadeemia asukoht. Puchis asub ka Salzburgi Fachhochschule (rakendusteaduste ülikool). Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vincent Bueno

Vincent Mendoza Bueno (sündinud 10. detsembril 1985 Viinis) on filipiini päritolu Austria laulja. Aastal 2008 võitis ta Austria lauluvõistluse "Musical! Die Show". Ta pidi esindama 2020. aasta Eurovisiooni lauluvõistlusel Austriat lauluga "Alive", kuid konkurss jäi koroonapandeemia tõttu ära. Märtsis 2020 teatas ORF, et Bueno esindab oma riiki ka 2021. aasta Eurovisiooni lauluvõistlusel. 9. märtsil 2021 avaldati ta laul "Amen", mis ei pääsenud poolfinaalist edasi saavutades 66 punktiga 12. koha. "Eurovision 2020 in Rotterdam is cancelled". eurovision.tv. 13. märts 2020. Vaadatud 24.12.2020. "Eurovision 2021 Semi-final 2 Results". Eurovisionworld. Ametlik koduleht
Norihisa Tamura

Norihisa Tamura (jaapani keeles 田村 憲久, Tamura Norihisa; sündinud 15. detsembril 1964 Matsusakas Mie prefektuuris) on Jaapani poliitik, ta on Liberaaldemokraatliku Partei liige. Ta oli 16. septembrist 2020 kuni 4. oktoobrini 2021 Jaapani tervishoiuminister. Ta on lõpetanud Chiba ülikooli majandus- ja õigusteaduskonna. Ta oli 16. septembrist 2020 kuni 4. oktoobrini 2021 Jaapani tervishoiuminister. Tema onu oli Jaapani poliitik Hajime Tamura (1924–2014)
2021. aasta põhja suusaalade maailmameistrivõistlused

Suusaalade 2021. aasta maailmameistrivõistlused on 53. suusaalade maailmameistrivõistlused, mis toimusid 22. veebruarist kuni 7. märtsini Saksamaal Oberstdorfis. Oberstdorf võõrustas maailmameistrivõistlusi juba kolmandat korda, seal on varem peetud 1987. ja 2005. aastal maailmameistrivõistlused. Hüppevõistlused peeti Audi Arenal Oberstdorfis, kus asub ka üks neljast suusahüppemäest, Schattenbergschanze, kust igal aastal hüpatakse nelja mäe turniiril. Murdmaavõistlused peavad toimuma Riedi murdmaastaadionil. Esimest korda peeti suurel mäel individuaalvõistlus naistele kahevõistluses ja üks suusahüpetes. Nagu ka 2019. aasta maailmameistrivõistlustel, anti välja medalid kolmel põhja suusaalal veel 22 võistlusel. Seetõttu on murdmaasuusatamises kaksteist, suusahüppes seitse ja kahevõistluses kokku viis võistlust. Toimub 13 võistlust meestele, 10 naistele ja üks segavõistlus. Maailmameistrivõistlusi soovisid korraldada Oberstdorf, Planica ja Trondheim. Oberstdorf oli kandideerinud juba neli korda järjest, Planica 2017. ja 2019. aastal. Üksikasjalik taotlus tuli esitada 2015. aasta 1. septembriks. Fédération Internationale de Ski valis toimumiskoha 9. juunil 2016. aastal Cancúnis Mehhikos toimunud 50. FIS-i kongressil. Võistluste korraldamise lepingu sõlmis Oberstdorf ja 2020. aasta suusalennu maailmameistrivõistluste korraldajaks valiti Planica. Finaal: 25. veebruar Osavõtjaid: 157 Riike: 54 Maailmameister 2019: Johannes Høsflot Klæbo,  Norra Ametlikud tulemused Finaal: 25. veebruar Osavõtjaid: 111 Riike: 43 Maailmameister 2019: Maiken Caspersen Falla,  Norra Ametlikud tulemused Finaal: 26. veebruar Osavõtjaid: 56 Riike: 17 Maailmameister 2019: Jarl Magnus Riiber,  Norra Ametlikud tulemused Finaal: 25. veebruar Osavõtjaid: 57 Riike: 18 Maailmameister 2019: Maren Lundby,  Norra Ametlikud tulemused ██ Korraldajariik Oberstdorf 2021 ametlik lehekülg
Rannakarp

Rannakarp (Mytilus) on rannakarplaste sugukonda kuuluv karpide perekond. Perekond on üleilmse levikuga. Mytilus edulis söödav rannakarp Mytilus trossulus söödav rannakarp Mytilus californianus Mytilus coruscus Mytilus edulis – seda käsitletakse nii varieeruva liigina kui liikide kompleksina (kuhu siis teiste seas kuuluvad ka mõlemad Eestis esinevad liigid) Eesti limused
Royal Opera House

Royal Opera House on ooperimaja ehk ooperite ja etenduskunstide etendamise koht Londoni kesklinnas Covent Gardenis. Tegu on kolmanda sama funktsiooni kandva ehitisega samal asukohal. Praegune ooperimaja valmis 1858. aastal.  Royal Opera House – pildid, videod ja helifailid Wikimedia Commonsis
Jared Fogle

Jared Fogle (õieti Jared Scott Fogle; sündinud 23. augustil 1977 Indianapolisis Indianas) on endine restoraniketi Subway pressiesindaja. Jared Fogle andmekogus IMDb (inglise)
Tamzin Merchant

Tamzin Merchant (sündinud 4. märtsil 1987) on inglise näitleja. Tema esimene filmiroll oli 2005. aastal, mil ta mängis BBC telefilmis "My Family and Other Animals". Tema enimtuntud rollid on Georgiana Darcy filmis "Uhkus ja eelarvamus", Catherine Howard Showtime'i sarjas "Tudorid" ja Anne Hale telesarjas "Salem". Merchant on lõpetanud Homerton College'i Cambridge'i Ülikoolis. "My Family and Other Animals (2005)". imdb.com. Vaadatud 12.02.2021. "Record Oxbridge Success". Brighton College. 28. juuni 2007. Originaali arhiivikoopia seisuga 21. juuli 2011. Vaadatud 12.02.2021. Tamzin Merchant andmekogus IMDb (inglise)